Type 7 - Denys Motorhomes - Dethleffs
Lengte/breedte/hoogte 739/233/294 cm
Afmetingen hefbed 195x150 cm
Afmeting garageluik 120x110 cm Chirurg verskuif operasiegrense | News24
Chirurg verskuif operasiegrense
In die operasiesaal is van links drs. Johan Honing, Diego Gonzalez Rivas en Richard Schulenburg wat na die skerm kyk wat die beeld van die pasiënt se long vertoon.
’n Spaanse torakchirurg het Woensdag (02/08) die eerste enkelpoort- torakskopiese chirurgiese operasies in die Noord-Kaap in Kimberley saam met twee Suid-Afrikaanse chirurge uitgevoer.
Dr. Diego Gonzalez Rivas het die twee operasies by die nuwe Lenmed Royal-hospitaal-en-hartsentrum uitgevoer. Hy is deur drs. Richard Schulenburg en Johan Honing bygestaan.
Rivas is wêreldberoemd vir sy nuwe metode om met een snit in die borskas ingewikkelde long-operasies uit te voer waar dokters voorheen die borskas moes oopmaak en ribbes strek.
Die ouer metode is ’n baie pynlike prosedure vir pasiënte.
Hy het ook sy eie instrumente vir sy metodes ontwerp, wat Scanlan International, ’n vervaardiger van mediese instrumente, na hom vernoem het.
Rivas het ten tyde van dié operasies ’n gewas van een pasiënt se long en ’n deel van ’n ander pasiënt se long verwyder.
“Dr. Schulenburg het van my kursusse in Spanje bygewoon. Hy het voorgestel dat ek operasies by die hartsentrum in Kimberley doen. Ons het vandeesweek al twee operasies in Gauteng gedoen en sou Donderdag (03/08) ’n operasie in Bo­tswana doen,” sê Rivas.
Hy het al op twee vorige besoeke operasies in Suid-Afrika en Namibië uitgevoer.
“Ek het ’n chirurgiese tegniek ontwerp wat minder ingrypend is. Die pasiënt kan binne ure heeltemal wakker wees en binne dae ontslaan word.
“Ek het in Amerika geleer om met twee en drie poorte operasies uit te voer. Ek het daarna die enkelpoortmetode ontwikkel waar daar onder die borsbeen ingegaan word.
“Met twee of drie poorte moet jy uit twee of drie hoeke na die operasieplek kyk, wat moeilik kan wees. Met een poort is die kamera by die instrument en het jy ’n direkte aansig.
“Ek het ook die grootste torakseenheid by die longhospitaal in Sjanghai in China ontwikkel waar ons 60 gevalle per dag hanteer. Ons het in die afgelope vier jaar sowat 350 chirurge van oor die wêreld heen opgelei,” sê Rivas.
“Daar word ook skanderings gedoen waarmee longkanker baie vroeër as in ander dele van die wêreldg bespeur kan word.
“My volgende uitdaging is om ’n robot te ontwikkel sodat ek operasies sonder assistente met ’n robotarm kan uitvoer.”
Volgens Rivas is min chirurge bereid om die grense te verskuif.
Op 42 is hy nie bang om steeds sy metodes met voortdurende ondervinding te verbeter nie.
“Chirurgie is veral wonderlik omdat jy met jou hande en direkte handeling ’n pasiënt se lewe kan verbeter – anders as met medisyne.”
Rivas het ook ’n boek, Die onmoontlike is niks, geskryf waarin pasiënte oor hom praat en hy sy metodes, waagmoed en passie vir sy werk deel.